hippocrates-et-corpus-hippocraticum.de-affectionibus-interioribus 7
7 . Ἢν πλεύμων ἀπὸ ἐρυσιπέλατος οἰδήσῃ , τόδε τὸ οἴδημα μάλιστα ἀπὸ αἵματος γίνεται , ὅταν ἐς ἑωυτὸν ὁ πλεύμων ἑλκύσῃ αἷμα καὶ ἔχῃ ἀναλαβών · τὸ δὲ νούσημα θέρεος ἐν ὥρῃ μάλιστα γίνεται . Τάδε οὖν ἀπ’ αὐτοῦ πάσχει · βὴξ ἐμπίπτει ξηρὴ , καὶ ῥῖγος , καὶ πυρετὸς , καὶ ὀρθοπνοίη , καὶ ὁ πόνος ἰσχυρὸς ἐν τοῖσι στήθεσι , καὶ τὰς ῥῖνας ἀνοίγει ὡς ἵππος δραμὼν , καὶ τὴν γλῶσσαν ἐξίσχει ὡς κύων θέρεος ὑπὸ τοῦ πνεύματος τοῦ ἐν τῷ καύματι καιόμενος , καὶ οἴδημα κατέχει τὰ στήθεα , καὶ φθέγγεται βραχέως , καὶ ἐρύθημα καὶ κνησμὸν τῷ σώματι φέρει , καὶ ὑπὸ τοῦ πόνου κατακέεσθαι οὐ δύναται , ἀλλ’ αὐτὸς ἑωυτὸν ῥίπτει ἀλύων . Οὗτος ἐν ἑπτὰ ἡμέρῃσι θνήσκει μάλιστα · ἢν δὲ ταύτας ἐκφύγῃ , οὐ μάλα θνήσκει . Τοῦτον , ὁκόταν ὧδε ἔχῃ , ἰῆσθαι ἐν τούτοισι · ψύχειν μὲν τὸ σῶμα , ἐν ὕδατι ψυχρῷ βάπτων σεῦτλα καὶ τῷ σώματι ἐπιτιθεὶς , μάλιστα πρὸς πόνον νέον , ἢ ῥάκια βάπτων ἐν ψυχρῷ ὕδατι καὶ ἐκθλίβων προστιθέναι . Κἢν μὲν οὕτω ῥηΐσῃ · ἢν δὲ μὴ , κεραμικῇ γῇ ψυχρῇ καταπλάσσειν , καὶ ἐν τῇ αἰθρίῃ κοιμάσθω . Οὕτω γὰρ ἂν μελετώμενος πολλάκις ἂν φύγοι τὰς ἑπτὰ ἡμέρας . Ὁκόταν δὲ αἱ ἑπτὰ ἡμέραι παρέλθωσι καὶ ἡ ὀδύνη προσέχῃ , χρίων ἐν ἐλαίῳ τὸ πονέον μέρος ἔσο , καὶ χλιάσματα μάλιστα προστίθει τὰ αὐτὰ , ἃ καὶ τῇ πλευρίτιδι , καὶ πῖσαι αὐτὸν ἐς ὑποκάθαρσιν τῷ τοῦ πεπλίου καὶ τῆς μηκωνίδος καὶ τοῦ κόκκου τοῦ κνιδίου , καὶ μετὰ τὴν κάθαρσιν φακῆς τρυβλίον δοῦναι ῥοφῆσαι , πινέτω δὲ ὕδωρ . Τῇ δὲ ὑστεραίῃ λοῦσαι αὐτὸν πολλῷ καὶ θερμῷ πλὴν τῆς κεφαλῆς · ἔπειτα πῖσαι ὀρίγανον ἐν μελικρήτῳ ἀποβρέξας · ποτοῖσι δὲ ὡς θερμοτάτοισι χρεέσθω · σιτία δὲ προσφερέσθω τὰ αὐτὰ ταῦτα , ἃ καὶ ὁ ὑπὸ τῆς πλευρίτιδος ἑαλωκὼς , ἢν μὴ πυρετὸς προσίσχῃ . Αὕτη ἡ νοῦσος χαλεπὴ , καὶ παῦροι ἐκφυγγάνουσιν .
Lemmas: 7 . ἐάν πλεύμων ἀπό ἐρυσίπελας οἰδέω , ὅδε ὁ οἴδημα μάλα ἀπό αἷμα γίγνομαι , ὅταν εἰς ἑαυτοῦ ὁ πλεύμων ἕλκω αἷμα καί ἔχω ἀναλαμβάνω · ὁ δέ νόσημα θέρος ἐν ὥρα μάλα γίγνομαι . ὅδε οὖν ἀπό αὐτός πάσχω · βήξ ἐμπίπτω ξηρός , καί ῥῖγος , καί πυρετός , καί ὀρθοπνοία , καί ὁ πόνος ἰσχυρός ἐν ὁ στῆθος , καί ὁ ῥίς ἀνοίγνυμι ὡς ἵππος τρέχω , καί ὁ γλῶσσα ἐξίσχω ὡς κύων θέρος ὑπό ὁ πνεῦμα ὁ ἐν ὁ καῦμα καίω , καί οἴδημα κατέχω ὁ στῆθος , καί φθέγγομαι βραχύς , καί ἐρύθημα καί κνησμός ὁ σῶμα φέρω , καί ὑπό ὁ πόνος κατάκειμαι οὐ δύναμαι , ἀλλά αὐτός ἑαυτοῦ ῥίπτω ἀλύω . οὗτος ἐν ἑπτά ἡμέρα θνῄσκω μάλα · ἐάν δέ οὗτος ἐκφεύγω , οὐ μάλα θνῄσκω . οὗτος , ὁπόταν ὧδε ἔχω , ἰάομαι ἐν οὗτος · ψύχω μέν ὁ σῶμα , ἐν ὕδωρ ψυχρός βάπτω τεῦτλον καί ὁ σῶμα ἐπιτίθημι , μάλα πρός πόνος νέος , ἤ ῥάκιον βάπτω ἐν ψυχρός ὕδωρ καί ἐκθλίβω προστίθημι . ἐάν μέν οὕτως ῥαίζω · ἐάν δέ μή , κεραμικός γῆ ψυχρός καταπλήσσω , καί ἐν ὁ αἰθρία κοιμάω . οὕτως γάρ ἄν μελετάω πολλάκις ἄν φεύγω ὁ ἑπτά ἡμέρα . Ὁπόταν δέ ὁ ἑπτά ἡμέρα παρέρχομαι καί ὁ ὀδύνη προσέχω , χράω ἐν ἔλαιον ὁ πονέω μέρος εἰμί , καί χλίασμα μάλα προστίθημι ὁ αὐτός , ὅς καί ὁ πλευρῖτις , καί πιπίσκω αὐτός εἰς ὑποκάθαρσις ὁ ὁ πέπλιον καί ὁ μηκωνίς καί ὁ κόκκος ὁ κνίδιον , καί μετά ὁ κάθαρσις φακῆ τρύβλιον δίδωμι ῥοφάω , πίνω δέ ὕδωρ . ὁ δέ ὑστεραῖος λούω αὐτός πολύς καί θερμός πλήν ὁ κεφαλή · ἔπειτα πιπίσκω ὀρίγανον ἐν μελίκρητον ἀποβρέχω · ποτόν δέ ὡς θερμός χράω · σιτίον δέ προσφέρω ὁ αὐτός οὗτος , ὅς καί ὁ ὑπό ὁ πλευρῖτις ἁλίσκομαι , ἐάν μή πυρετός προσίσχω . οὗτος ὁ νόσος χαλεπός , καί παῦρος ἐκφεύγω .